CELEX: 32012D0271
Language: et
Date: 2012-04-24 00:00:00
Title: 2012/271/EL: Nõukogu otsus, 24. aprill 2012 , mis käsitleb Euroopa Liidu seisukohta seoses EMP lepingu teatavates valdkondades väljaspool nelja vabadust tehtavat koostööd käsitleva protokolli nr 31 muutmisega

24.5.2012   
            
            
               ET
            
            
               Euroopa Liidu Teataja
            
            
               L 134/1
            
         NÕUKOGU OTSUS,
   24. aprill 2012,
   mis käsitleb Euroopa Liidu seisukohta seoses EMP lepingu teatavates valdkondades väljaspool nelja vabadust tehtavat koostööd käsitleva protokolli nr 31 muutmisega
   (2012/271/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 196 ja artikli 218 lõiget 9,
   võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakenduskorra kohta, (1) eriti selle artikli 1 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Euroopa Majanduspiirkonna lepingu (2) (edaspidi „EMP leping”) protokoll nr 31 sisaldab koostööd teatavates valdkondades väljaspool nelja vabadust käsitlevaid erisätteid ja -korda.
            
         
               (2)
            
            
               On asjakohane laiendada EMP lepingu osaliste koostööd teatavatele valdkondadele väljaspool nelja vabadust.
            
         
               (3)
            
            
               Koostöö laiendamise võimaldamiseks tuleks EMP lepingu protokolli nr 31 muuta, et hõlmata nõukogu 8. detsembri 2008. aasta direktiiv 2008/114/EÜ Euroopa elutähtsate infrastruktuuride identifitseerimise ja määramise ning nende kaitse parandamise vajaduse hindamise kohta (3).
            
         
               (4)
            
            
               EMP Ühiskomitees võetav liidu seisukoht peaks tuginema lisatud otsuse eelnõule,
            
         ON VASTU VÕTNUD KÄESOLEVA OTSUSE:
   Artikkel 1
   Seisukoht, mille Euroopa Liit võtab EMP Ühiskomitees EMP lepingu teatavates valdkondades väljaspool nelja vabadust tehtavat koostööd käsitleva protokolli nr 31 muutmise ettepaneku suhtes, põhineb käesolevale otsusele lisatud EMP Ühiskomitee otsuse eelnõul.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 24. aprill 2012
      
         
            Nõukogu nimel
         
         
            eesistuja
         
         N. WAMMEN
      
   
   
      (1)  EÜT L 305, 30.11.1994, lk 6.
   
      (2)  EÜT L 1, 3.1.1994, lk 3.
   
      (3)  ELT L 345, 23.12.2008, lk 75.
   
      EELNÕU
      EMP ÜHISKOMITEE OTSUS nr …/2012,
      …,
      millega muudetakse Euroopa Majanduspiirkonna lepingu protokolli nr 31 koostöö kohta teatavates valdkondades väljaspool nelja vabadust
      EMP ÜHISKOMITEE,
      võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „EMP leping”, eriti selle artikleid 86 ja 98,
      ning arvestades järgmist:
      
                  (1)
               
               
                  EMP lepingu protokolli nr 31 on muudetud EMP Ühiskomitee [] otsusega nr …/… (1).
               
            
                  (2)
               
               
                  Asjakohane on laiendada EMP lepingu osaliste koostööd ja hõlmata nõukogu 8. detsembri 2008. aasta direktiiv 2008/114/EÜ Euroopa elutähtsate infrastruktuuride identifitseerimise ja määramise ning nende kaitse parandamise vajaduse hindamise kohta (2).
               
            
                  (3)
               
               
                  EMP lepingu protokolli nr 31 tuleks seetõttu muuta, et võimaldada koostöö laiendamist,
               
            ON VASTU VÕTNUD KÄESOLEVA OTSUSE:
      Artikkel 1
      EMP lepingu protokolli nr 31 koostöö kohta teatavates valdkondades väljaspool nelja vabadust lisatakse järgmine punkt:
      
         
                     „9.
                  
                  
                     
                                 a)
                              
                              
                                 Lepinguosalised teevad omavahel koostööd valdkondades, mida hõlmab järgmine õigusakt:
                                 
                                             —
                                          
                                          
                                             
                                                32008 L 0114: nõukogu direktiiv 2008/114/EÜ, 8. detsember 2008, Euroopa elutähtsate infrastruktuuride identifitseerimise ja määramise ning nende kaitse parandamise vajaduse hindamise kohta (ELT L 345, 23.12.2008, lk 75).
                                          
                                       
                           
                                 b)
                              
                              
                                 Direktiivis 2008/114/EÜ sätestatud eesmärkide täitmiseks kasutavad lepinguosalised vastavalt vajadusele koostöövorme, millele on osutatud EMP lepingu artiklis 80.
                              
                           
                                 c)
                              
                              
                                 Vastavalt EMP lepingu artikli 79 lõikele 3 kohaldatakse käesoleva lõike suhtes EMP lepingu VII osa (institutsioonilised sätted), välja arvatud 3. peatüki 1. ja 2. jagu.”
                              
                           
               
      Artikkel 2
      Käesolev otsus jõustub järgmisel päeval pärast viimase teate esitamist EMP Ühiskomiteele vastavalt EMP lepingu artikli 103 lõikele 1 (3).
      Artikkel 3
      Käesolev otsus avaldatakse Euroopa Liidu Teataja EMP osas ja selle EMP kaasandes.
      
         …, …
         
            
               EMP Ühiskomitee nimel
            
            
               eesistuja
            
            
               EMP Ühiskomitee sekretärid
            
         
      
      
         (1)  ELT L …
      
         (2)  ELT L 345, 23.12.2008, lk 75.
      
         (3)  [Põhiseadusest tulenevaid nõudeid ei ole nimetatud.] [Põhiseadusest tulenevad nõuded on nimetatud.]